Beveilig jou huis só die vakansie | Maroela Media
Die skoolvakansie is hier en talle mense is op die land se paaie om langs die kus of elders te gaan uitspan.
Die Suid-Afrikaanse Polisiediens (SAPD) het 'n paar handige wenke gegee wat vakansiegangers in gedagte kan hou om hul eie, asook die veiligheid van hulle huise te verseker terwyl hulle uitstedig is:
Indien jy van 'n veiligheidsmaatskappy gebruik maak, maak seker dat jy hulle in kennis stel dat jy uitstedig gaan wees en lig hulle ook in waar jou noodsleutel gebêre word vir in geval daar 'n noodgeval is.
Stel ook jou bure in kennis van jou vakansieplanne sodat hulle 'n ogie oor jou huis kan hou.
Indien jy met iemand reël om jou huis op te pas, maak seker hy/sy weet hoe om die alarm reg te gebruik.
Maak doodseker dat alle deure en vensters gesluit is voordat jy die huis verlaat.
Maak seker dat alle slotte buite die huis ten minste vlak-vier-slotte of dubbelsilinder-slotte is.
Moet nooit 'n sleutel in 'n glasdeur los nie.
Dit is raadsaam om veiligheidshekke voor al die deure reg rondom die huis aan te bring.
Skuifdeure kan beveilig word deur eenvoudig 'n stukkie hout (wat die regte grootte gesny is) in die skuifbaan te plaas. Maak ook seker jou skuifdeure kan nie vertikaal opgelig word nie.
Dit help as jy stewige deure en omheining het.
Maak ook seker jy het ligte buite jou huis, verkieslik dié wat outomaties aan- en afskakel.
Moenie gereedskap soos lere en grawe buite die huis laat rondlê nie. Dit kan gebruik word om by jou huis in te breek.
Maak ook seker jy het duidelike tekens buite jou huis wat aandui dat jy aan 'n veiligheidsmaatskappy behoort.
Tesourie ontken kernkraggerugte
En ASB ASB, tref reelings vir diere………. moet asb nie net kos en water los en hoop dit is genoeg nie!!!!!!
Dankie vir die wenke. Gee ook vir ons wenke oor hoe om onsself teen aanvallers te beskerm, in dorp en op plaas.
Dit is so onveilig in Suid-Afrika ek weet nie of jy veiliger weg van die huis of by die huis is nie??
Ek los ook 'n bottel of twee 80 persent Perkse mampoer ook op 'n opsigtelike plek. Gewoonlik kom hulle nie ver nie…
Bring 'n vertikale staalpypie van 25mmxlengte van deur se dwarste aan die binnekant aan, plaas in u klompies aan beide kante van die deur en hang eenvoudige 10mm boudjies aan die buitekante van die u klampies om te verhoed dat die pypie uit geskuif kan word